Tuinwenke – Oktober | Florcom Gardens
Strooi ‘n kunsmis met baie stikstof oor jou grasperke. ‘n Voorbeeld is 10 tot 15 gram 3:2:1(28) per vierkante meter (3:2:1kunsmis bevat 3 dele stikstof, 2 dele fosfaat en 1 deel kalium). Benat die gras dadelik na hierdie toediening.
wyder al die bossies op die grasperk. Gebruik ‘n klein handvurkie. Selektiewe onkruiddoders mag eers gebruik word wanneer die gras aktief groei.
Dit is nou tyd om eenjarige blomplantjies vir die somer te plant (bv Impatiens).
Strooi ‘n kunsmis met baie kalium oor blom- en roosbeddings. ‘n Voorbeeld is 10 tot 15 gram 2:3:4(36) per vierkante meter (2:3:4kunsmis bevat 2 dele stikstof, 3 dele fosfaat en 4 dele kalium). Benat die bedding dadelik na hierdie toediening.
‘n Groot verskeidenheid groente kan nou geplant word (Voorbeelde: aartappels, beet, eiervrugte, geelwortels, komkommers, kool, kropslaai, lemoenpampoentjies, pampoene, patats, skorsies, soetmielies, soetrissies, spinasie, tamaties en waatlemoen).
Prev:Plant van die week – Impatiens
Next:Plant van die week – Boslelie (Veltheimia bracteata)